Foto: REUTERS/Noah Berger/File Photo Tesla va SpaceX asoschisi Ilon Mask o‘zining yana bir kompaniyasi - The Boring Company’ning birinchi tunneli qachon ochilishini ma’lum qildi. Bu haqda u tvitterdagi sahifasida yozgan. «Birinchi tunnel deyarli tayyor. 10 dekabrda ochiladi», - deya yozgan Mask. Reuters agentligining aniqlik kiritishicha, gap Xotorn - Los-Anjyeles yonidagi, xuddi shu nomdagi okrugda joylashgan tunnel haqida ketmoqda. Maskning fikriga ko‘ra, The Boring Company tomonidan burg‘ilanayotgan, Amerikaning yirik shaharlari ostidagi tunnellar avtomobilchilarga tezroq va tirbandliklarsiz harakatlanish imkonini beradi. Eslatib o‘tamiz, avvalroq Ilon Mask o‘zini 20 mln dollarlik jarimaga tortgan idoraning ustidan kulgandi.